Det oppstod en rekke problemer under innspillingen som bidro til filmens dårlige presseomtale i forkant av utgivelsen. Innspillingen gikk 22 dager på overtid, og flere klaget på et dårlig og utrygt arbeidsmiljø. Produsenter i 20th Century Fox foreslo i tillegg å korte ned spilletiden fra tre til to timer, men Cameron nektet. Budsjettet til filmen lå på 200 millioner dollar, og var den dyreste filmen noensinne produsert til da.